cyanic-selkie/wikianc huggingface dataset:
Իսպանիայի մեծ օթյակ
Սկզբունքներ և ճանաչում
Քանի որ Իսպանիայի մեծ օթյակը պահպանում է կանոնավոր մասոնության բոլոր սկզբունքները, որոնք ձևակերպվել են Անգլիայի միացյալ մեծ օթյակի կողմից, իր օթյակների գործունեությունը կազմակերպում էր մասոնական լանդմարկների հիման վրա, ապա այն ճանաչվել է Իսպանիայի կանոնավոր մեծ օթյակ ինչպես Անգլիայի միացյալ մեծ օթյակի, այնպես էլ աշխարհի այլ կանոնավոր մեծ օթյակների կողմից։ Իսպանիայի մեծ օթյակը իր օթյակների ու թեկնածուների անդամներից պահանջում է Աստծո նկատմամբ և հոգու անմահության ընդունում։ Յուրաքանչյուր օթյակում ժողովի անցկացման ընթացքում պարտադիր է համարվում խորանին Աստվածաշնչի առկայությունը, իսկ քաղաքական ու կրոնական քննարկումներն արգելվում։ Իսպանիայի մեծ օթյակը նաև հրաժարվում է կանանց ճանաչել որպես մասոններ ։
Իսպանիայի մեծ օթյակը մեր օրերում
2015 թվականի հունվարին Իսպանիայի մեծ օթյակը 179 օթյակներում միավորում էր 2500 մասոնների։ Այդ օթյակները տեղակայված են հիմնականում Մադրիդում և Բարսելոնայում ։
Լրացուցիչ աստիճանների կառույցներ
Լրացուցիչ մասոնական աստիճանակարգերում աշխատելու համար Իսպանիայի մեծ օթյակը հարաբերությւոններ է հաստատել Իսպանիայի Հին և ընդունված շոտլանդական կանոնադրության բարձրագույն խորհրդի և Թագավորական կամարի կապիտուլի հետ։ 2012 թվականի դեկտեմբերի 3-ից Իսպանիայի համար բարձրագույն խորհուրդը հանդիսանում է Եվրոպայի բարձրագույն խորհուրդների համադաշնության անդամ։
Արտաքին հղումներ
Կատեգորիա:Մասոնությունն Իսպանիայում Կատեգորիա:Մեծ օթյակներ
Նեֆֆա
Կենսագրություն
Ջովվանի Պելլինոն ծնվել է 1967 թվականի հոկտեմբերի 7-ին Սկաֆատի քաղաքում։ 9 տարեկանում ծնողների հետ մեկնել է Բոլոնիա, որտեղ  սկսել է երգել հիփ հոփ ժանրում։
Նա իր երաժշտի կարիերան սկսել է 1980 թվականին` որպես թմբկահար, նվագել է ծանր ռոքային ոճի տարբեր  երաժշտական խմբերում, այդ թվում  «Negazione» և «Impact»: Նեֆֆա կեղծանունն առաջացել է «Նագազիոնում» որպես թմբկահար աշխատելու ժամանակ՝ Կրեմոնական  ֆուտբոլային ակումբի պարագվայցի նախկին ֆուտբոլիստ Գուստավո Նեֆֆային  արտաքին նմանության պատճառով, որի հետ նրանք  հետագայում հանդիպեցին և ընկերացան ։
Արտաքին հղումներ
Կատեգորիա:Իտալացի երգիչներ Կատեգորիա:Իտալացի երաժիշտներ Կատեգորիա:Երաժշտական պրոդյուսերներ
Սանտա Կրոչե սուլ Արնո
Սանտա Կրոչե սուլ Արնո  (Santa Croce sull'Arno), կոմունա Իտալիայում, գտնվում է Տոսկանա մարզում՝ Պիզա գավառում։
Բնակչությունը կազմում է 13 282 մարդ (ըստ 2008 թվականի տվյալներով)։ Բնակչության միջին խտությունը՝ 782 մարդ/կմ²։ Զբաղեցնում է 18 կմ² տարածք։ Փոստային ինդեքս՝ 56029։ Հեռախոսային կոդը՝ +39 0571։
Ժողովրդագրություն
Բնակչության աճ.․
Արտաքին հղումներ
Կատեգորիա:Իտալիայի բնակավայրեր
Կաբանյա (գետ, թափվում է Բայկալ)
Կաբանյա (Кабанья), գետ Ռուսաստանում, հոսում է Բուրյաթիա հանարապետությունում, Հյուսիս-Բայկալիան մարզում։ Գետաբերանը տեղակայված է Բայկալ գետի ափում։ Գետի երկարությունը 72 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անգրո Բայկալյան ավազանային շրջանին։ Գետի գետային ավազանը՝ Բայկալ։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Պիո-Կլեմենտինո թանգարան
Պիո-Կլեմենտինո թանգարան (Museo Pio-Clementino), թանգարան Վատիկանի առաքելական պալատում։
Թանգարանը կառուցվել է Հռոմի պապեր Կղեմես XIV-ի (1769-1774) և Պիա VI-ի (1775-1799) հանձնարարությամբ։ Թանգարանի ստեղծման նպատակն էր պահպանել հին հունական և հռոմեական հայտնի արվեստի ստեղծագործությունները ։
Գրականություն
Pomella, Andrea. Vatikanische Museen. — Vatikan: Italia Editrice, 2007. — ISBN 978-3-7954-1947-9.
Կատեգորիա:Վատիկանի թանգարաններ Կատեգորիա:Իտալիայի թանգարաններ Կատեգորիա:1771 հիմնադրված թանգարաններ
Գորոդեցի շրջան
Գորոդեցի շրջան (Городецкий район), մունիցիպալ շրջան Ռուսաստանի Դաշնության Նիժնի Նովգորոդի մարզում։
Ստեղծվել է 1929 թվականին։ Վարչական կենտրոնը՝ Գորոդեց ։
Աշխարհագրություն
Շրջանի տարածքի մակերեսը կազմում է 1476 կմ²։
Արտաքին հղումներ
Կատեգորիա:Նիժնի Նովգորոդի մարզ Կատեգորիա:Ռուսաստանի շրջաններ ըստ դաշնային սուբյեկտների
Իրինդա
Իրինդա (Иринда), գետ Ռուսաստանում, հոսում է Բուրյաթիա հանարապետությունում, Հյուսիս-Բայկալիան մարզում։ Գետաբերանը տեղակայված է Բայկալ գետի ափում։ Գետի երկարությունը 15 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անգրո Բայկալյան ավազանային շրջանին։ Գետի գետային ավազանը՝ Բայկալ։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Միլան Յովանիչ
Միլան Յովանիչ (Милан Јованић, ), սերբ ֆուտբոլիստ, դարպասապահ։ Հանդես է եկել Սերբիայի ազգային հավաքականում։
Ակումբային կարիերա
Միլան Յովանիչի առաջին ակումբը եղել է «Վոյվոդինան»։ Այդտեղից նա տեղափոխվել է «Վետերնիկ», որտեղ սկսել է խաղալ մեծահասակների թիմում։ 2005 թվականին տեղափոխվել է ավստրալիական «Պերտ Գլորի», որտեղ եղել է պահեստային դարպասապահ և մասնակցել է միայն մեկ խաղի լիգայում։ 2005/06 մրցաշրջանից հետո վերադարձել է հայրենի քաղաք, որտեղ միացել է «Նովի Սադ» ակումբին։ 2009/10 մրցաշրջանում ակումբն զբաղեցրել է չորրորդ հորիզոնականը և իրավունք է ստացել մասնակցելու Եվրագավաթի խաղարկությանը։ Լիգայի լավագույն դարպասապահների ցանկում Յովանիչը քվեարկության արդյունքում զբաղեցրել է երկրորդ հորիզոնականը՝ զիջելով Սաշա Ստամենկովիչին ։
2010 թվականի հունիսի 11-ին հայտնի է դարձել, որ Յովանիչը բժշկական զննություն է անցել Կրակովի «Վիսլայում»։ Երկու օր անց Կրակովի ակումբը հայտարարել է, որ սերբ ֆուտբոլիստի հետ կնքել է հնգամյա պայմանագիր ։ Էքստրակլասում անցկացրած առաջին իսկ մրցաշրջանում Միլան Յովանիչը դարձել է Լեհաստանի չեմպիոն։
Կարիերան հավաքականում
2003 և 2004 թվականներին Միլան Յովանիչը հրավիրվել է Սերբիա և Չեռնոգորիայի պատանեկան (մինչև 19 տարեկանների) հավաքական։ Սերբիայի ազգային հավաքականում նորամուտը նշել է 2010 թվականի ապրիլի 7-ին Ճապոնիայի հավաքականի դեմ հաղթական խաղում (3:0) ։
Արտաքին հղումներ
Կատեգորիա:Սերբ ֆուտբոլիստներ Կատեգորիա:Ֆուտբոլի դարպասապահներ
Գագինոյի շրջան
Գագինոյի շրջան (Гагинский район), մունիցիպալ շրջան Ռուսաստանի Դաշնության Նիժնի Նովգորոդի մարզում։
Ստեղծվել է 1929 թվականին։ Վարչական կենտրոնը՝ Գագինո ։
Աշխարհագրություն
Շրջանի տարածքի մակերեսը կազմում է 1064 կմ²։
Բնակչություն
2010 թվականի մարդահամարի արդյունքներով շրջանում բնակվում էր 13123 մարդ։ Բնակչության խտությունը կազմում էր 12,33 մարդ/կմ²։
Արտաքին հղումներ
Կատեգորիա:Նիժնի Նովգորոդի մարզ Կատեգորիա:Ռուսաստանի շրջաններ ըստ դաշնային սուբյեկտների
Սպանի՛ր ինձ, բուժի՛ր ինձ
Սպանի՛ր ինձ, բուժի՛ր ինձ (հանգըլ՝ 킬미힐미), 2015 թվականի կորեական հեռուստասերիալ։ Գլխավոր դերերում են Ջի Սոնը, Հվան Ջոն Իմը, Պակ Սո Ջունը, Օ Մին Սոկը և Կիմ Յու Րին։
Պատմություն
Գլխավոր հերոսը՝ Չա Դու Հյոնը, մանկության տարիներին պատահած դեպքի պատճառով սկսում է տառապել անձի երկվությամբ և չի հիշում մեկ տարի իր մանկությունից։ Կորեա վերադառնալուց հետո նա հանդիպում է կին հոգեբան Օ Րի Ջինին, ով դառնում է նրա գաղտնի բժիշկը։ Այդ ժամանակ նա սկսում է հիշել իր հետ պատահածը։ Իսկ նրա հիշողության կորստի բանալին է Օ Րի Ջինը։
Արտաքին հղումներ
Կատեգորիա:Հարավկորեական հեռուստասերիալներ Կատեգորիա:2015 հեռուստասերիալներ Կատեգորիա:Կորեերեն հեռուստասերիալներ
Դալնեկոնստանտինովսկի շրջան
Դալնեկոնստանտինովսկի շրջան (Дальнеконстантиновский район), մունիցիպալ շրջան Ռուսաստանի Դաշնության Նիժնի Նովգորոդի մարզում։
Աշխարհագրություն
Շրջանի տարածքի մակերեսը կազմում է 1377 կմ²։
Բնակչություն
2010 թվականի մարդահամարի արդյունքներով շրջանում բնակվում էր 24038 մարդ։ Բնակչության խտությունը կազմում էր 17,46 մարդ/կմ²։
Արտաքին հղումներ
Կատեգորիա:Նիժնի Նովգորոդի մարզ Կատեգորիա:Ռուսաստանի շրջաններ ըստ դաշնային սուբյեկտների
Ակվապոնիկա
Ակվապոնիկա, սիմբիոզային միջավայրում ավանդական ջրային տնտեսության (ակվակուլտուրա, ձկների, խխունջների, խեցգետնանմանների և այլ տեսակի ջրային կենդանիների բուծումն արհեստական ավազաններում) և հիդրոպոնիկայի (բույսերի աճեցումը ջրային եղանակով) համադրման պրակտիկա։ Տվյալ պարագայում բույսերի աճեցման համար հողի փոխարեն օգտագործվում է ջուրը, իսկ բուծվող ջրային կենդանիներից ստացված արտազատումներն անմիջապես օգտագործվում են որպես օրգանական պարարտանյութ ։
Ակվապոնիկան մշակաբույսերի աճեցման էկոլոգիապես մաքուր, բնական և օրգանական մեթոդ է, որն իր մեջ է ներառում ձկնապահության և հիդրոպոնիկայի լավագույն հատկանիշները, չունի ջրի ֆիլտրման անհրաժեշտություն և բացառում է քիմիական ծագման պարարտանյութերի օգտագործումը։
Ծագում
Չնայած ակվապոնիկայի առաջացման մասին առկա վիճարկումներին` տվյալ պրակտիկան ունի հնագույն ծագում։ Ացտեկները մեզոամերիկյան շրջանում քաղցրահամ լճերի ծանծաղային հատվածներում գտնվող լողացող գյուղատնտեսական կղզյակներում՝ չինամպաներում, ցանում էին մշակաբույսեր, որոնք տարին մի քանի անգամ բերք էին տալիս ։ Այս ձևը կարող է համարվել ակվապոնիկայի առաջին դրսևորումներից։ Ակվապոնիկայի վաղ ձևերից կարող է համարվել նաև բրնձի աճեցման դարավոր տեխնոլոգիան Չինաստանում, Թայլանդում և Ինդոնեզիայում, որի ժամանակ բույսն աճեցնում են ջրային ծանծաղ հատվածներում, իսկ ջրում ազատորեն լողում են ձկները ։ Տվյալ գյուղատնտեսական եղանակներն առավել տարածված են եղել Հեռավոր Արևելքի երկրներում։ Նման տեխնոլոգիաներով բուծվել են ձկների բազմաթիվ տեսակներ։
Ակվապոնիկ համակարգի բաղադրիչները
Ակվապոնիկան բաղկացած է երկու հիմնական մասերից՝ ակվակուլտուրայից (ջրային կենդանիների բուծում) և հիդրոպոնիկայից (բույսերի աճեցումն առանց հողի) ։ Փակ կամ կիսափակ շրջանառությամբ ձկնաբուծարաններում հետադարձային ջրերը պարունակում են արտազատումներ։ Բարձր քանակությամբ արտազատումներով հարուստ ջուրը խիստ վտանգավոր է ձկների (ինչպես նաև բուծվող ցանկացած ջրային կենդանիների) համար, սակայն միևնույն ժամանակ այն պարունակում է առանցքային սննդարար նյութեր բույսերի աճի համար ։
Չնայած հիմնականում վերոնշյալ երկու մասերից բաղկացած լինելուն` ակվապոնիկան սովորաբար բաժանված է մի քանի բաղադրատարրերի և ենթահամակարգերի, որոնք կոչված են պինդ թափոններն արդյունավետորեն հեռացնելու, հիմքերի ներմուծմամբ թթուները չեզոքացնելու, կամ հաստատուն մակարդակի վրա պահելու ջրի օքսիգենացիան ։ Այդպիսի բաղակացուցիչներ են համարվում ներքոնշյալ տարրերը.
Կախված համակարգի կառուցվածքային բարդությունից կամ օպերացիոն ծախսերից՝ պինդ թափոնների հեռացման, բիոֆիլտրացիայի և/կամ հիդրոպոնիկ ենթահամակարգերը կարող են համատեղվել մեկ կառուցվածքի կամ ենթահամակարգի ներքո, որը կարգելափակի ջրի ուղիղ հոսքը ձկնաբուծական հատվածից դեպի բուսաբուծական հատվածը։
Կենդանի բաղադրիչներ
Ակվապոնիկ համակարգի հաջող աշխատանքը կախված է մի շարք այսպես կոչված կենդանի բաղադրիչներից, որոնք են՝ բույսերը, ձկները (կամ ջրային այլ կենդանիները) և բակտերիաները։ Որոշ համակարգեր կարող են լրացուցիչ կենդանի բաղադրիչներ ունենալ (օրինակ՝ որդեր)։
Բույսեր
Բազմաթիվ բուսատեսակներ կարող են հարմար լինել ակվապոնիկայում աճեցնելու համար։ Այնուամենայնիվ, բույսերի որոշ տեսակների հաջող աճեցումը կախված է ձկների հասունությունից և բուծման խտությունից։ Սույն բաղադրիչներն ազդում են ձկների արտազատումներից ստացված սննդարար նյութերի կոնցենտրացիայի և մանրէների միջոցով բույսերի արմատներին դրանց հասանելության աստիճանի վրա։
Ցածր միջին սննդային պահանջներ ունեն տերևաբանջարները, որոնք բավականին լավ են հարմարվում ակվապոնիկ միջավայրին։ Ակվապոնիկայում առավել հաճախ հանդիպող տերևաբանջարներից են չինական կաղամբը, մշակովի հազարը, ռեհանը, սպանախը, սոխուկը, ջրկոտեմը և կանաչեղենները ։
Այլ տեսակի մշակաբույսեր, ինչպիսիք են լոլիկը, վարունգը և պղպեղը, առավել բարձր պահանջներ ունեն սննդարար նյութերի հանդեպ, ուստի կարող են աճեցվել միմիայն բարձր բուծման խտություն ունեցող ձկնաբուծարաններում։
Առավել շահավետ է համարվում չինական կաղամբի, հազարի, ռեհանի, վարդի, լոլիկի, բամիայի, կանտալուպի և պղպեղի աճեցումը։
Ակվապոնիկայում լավ աճող բուսատեսակներից են նաև գինձը, մաղադանոսը, կիտրոնախոտը, եղեսպակը, լոբին, սիսեռը, շաղգամակաղամբը, տարոն, բողկը, գետնաելակը, բոստանային մշակաբույսերը (ձմերուկ, սեխ և այլն), սոխը, շաղգամը, մշակովի ստեպղինը, բատատը, կաղամբը, ծաղկակաղամբը, բրոկկոլին և սմբուկը ։
Ձկներ (ջրային այլ կենդանիներ)
Ակվապոնիկ համակարգերում առավել հաճախ պահվում են քաղցրահամ ջրի ձկներ, ինչպես նաև սովորական խեցգետիններ և ծովախեցգետիններ։ Գոյություն ունի նաև ակվապոնիկայի ենթատեսակ, որն զբաղվում է աղի ջրերի ձկների բուծմամբ։ Գոյություն ունեն տաք և սառը ջրերի ձկնատեսակներ, որոնք բավականին լավ հարմարվում են ակվապոնիկ միջավայրին ։
Գործնականում, տնային և կոմերցիոն ակվապոնիկայում մեծ տարածում ունի թիլապիա (տիլյապի) կոչվող ձկնատեսակի բուծումը, քանի որ, համարվելով տաք ջրերում հանդիպող տեսակ, վերջինս բավականին լավ է հարմարվում բուծման բարձր խտություններին և ջրային պայմանների փոփոխություններին ։ Ակվապոնիկայում կարող են աճեցվել նաև լատես, սպիտակ պերկես, երկարավուն լոքո, նեֆրիտային պերկես, մյուրեյյան ձողաձոուկ, ջրանցքային լոքոյիկ, ծիածանափայլ իշխան, պերկես, ծածան, արկտիկական տառեխ և բազմաթիվ այլ ձկնատեսակներ ։
Դեկորատիվ նպատակներով կարելի է պահել ճապոնական կարպ-կոյ և ոսկե ձկնիկ։
Հիդրոպոնիկ ենթահամակարգ
Տվյալ համակարգում բույսերի աճեցումը կատարվում է հիդրոպոնիկայի տեխնոլոգիայով, որի դեպքում բույսերի արմատներն ընկղմված են սննդարար նյութերով հարստացված հոսող ջրի մեջ։ Սա բույսերին հնարավորություն է տալիս ֆիլտրել ամոնիակը և/կամ դրա նյութափոխանակիչները (մետաբոլիտներ)։ Երբ ջուրն անցնում է հիդրոպոնիկ ենթահամակարգի միջով, այն ենթարկվում է մաքրման և թթվածնային հարստացման, և պատրաստ է վերադարձվելու ձկնաբուծական հատվածի մեջ։ Տվյալ ցիկլը շարունակական է։ Ակվապոնիկայում առավել հաճախ հանդիպող հիդրոպոնիկ ենթաձևերը բերված են ստորև։
Գոյություն ունեն բազմաթիվ այլ ենթատեսակներ, որոնցից յուրաքանչյուրն ունի իր առավելությունները ։
Քանի որ աճի և զարգացման տարբեր ենթափուլերում հանքանյութերի և սննդարար նյութերի հանդեպ բույսերի պահանջը տարբեր է, որոշ բույսերի բերքահավաքը համընկնում է մյուսների սածիլների տեղադրման ժամկետների հետ։ Այս կերպ ապահովվում է ջրում սննդարար նյութերի պարունակության ստաբիլացմանը, քանի որ ջրում առկա տոքսինները շարունակաբար ենթարկվում են սիմբիոզային զտման ։
Բիոֆիլտր
Ակվապոնիկ համակարգերում ամոնիակը բույսերի համար գործածելի նիտրատների վերածող բակտերիաները, ողջ համակարգի պինդ մակերևույթների երկարությամբ ձևավորում են այսպես կոչված կենսաժապավեն և հաստատուն կերպով գտնվում ջրի հետ շփման մեջ։ Ֆիլտրացման արագությունը մեծապես կախված է ջրում ամոնիակի և նիտրիտների կոնցենտրացիաների չափից։ Չափազանց կարևոր է բակտերիաների գաղութների խնամքը, քանի որ միայն դրանց լիակատար աշխատունակությամբ է հնարավոր կազմակերպել ամոնիակի և նիտրատի ասիմիլյացիան։ Հենց սա է պատճառը, որ ակվապոնիկ համակարգերը հագեցված են բիոֆիլտրացիոն բլոկով, որում պայմաններ են ստեղծվում անհրաժեշտ միկրոօրգանիզմների բազմացման համար։
Քանի որ նիտրատաացման ընթացքում ջուրը ենթարկվում է օքսիդացման, ապա ջրում pH-ի բաղադրությունը հնարավորինս չեզոքացնելու համար կարող են ավելացվել ոչ նատրիումային հիմքեր, ինչպիսիք են կալիումի (KOH) և կալցիումի հիդրօքսիդները (Ca (OH)2) :
Շահագործում
Համակարգի շահագործման հինգ հիմնական բաղադրիչներն են ջուրը, թթվածինը, լուսավորումը, կերը (ջրային կենդանիների) և էլեկտրաէներգիան (պոմպամղման, զտման և ջրի օքսիգենացիայի)։ Համակարգի կայունության համար դուրս բերվող հասուն ձկները կարող են փոխարինվել մանրաձկներով և մատղաշներով։ Որպես վերջնական արդյունք՝ համակարգից շարունակաբար ստացվում է հիդրոպոնիկ եղանակով արտադրված բուսատեսակներ և ակվակուլտուրային եղանակով աճեցված ուտելի ձկնատեսակներ։
Վիրջինյան կղզիների համալսարանի պրոֆեսոր, Ակվապոնիկ հետազոտությունների ծրագրի տնօրեն Ջեյմս Ռակոսիի կողմից մշակվել են հաջող ակվապոնիկայի ստեղծման տասը ուղենշային սկզբունքները ։ Սկզբունքները հետևյալն են՝
Կերակրում
Ինչպես բազմաթիվ ձկնաբուծական տնտեսությունների դեպքում, բուծվող ձկների համար նախատեսված կերերի մեջ մեծ չափաբաժին ունի առավել ցածրարժեք ձկնատեսակների մնացորդներից ստացված ձկնալյուրը։ Այնուամենայնիվ, վայրի ձկների վտառների զանգվածային որսի պատճառով, տվյալ պրակտիկան անկայուն մակարդակի վրա է։ Առավել կենսունակ այլընտրանք կարող են համարվել օրգանական ձկնակերերը։ Այլընտրանքային այլ լուծումներ են ակվապոնիկ համակարգում ջրոսպի աճեցումը, խոհանոցային մնացորդների միջոցով որդաբուծական կոմպոստի ստացումը, և այլն ։
Ջրօգտագործում
Սովորաբար ակվապոնիկ տնտեսություններում ջուրը ոչ թե թափվում է դրենաժ, այլ ենթարկվում արդյունավետ վերաշրջանառման։ Համակարգը հիմնված է կենդանիների և բույսերի հարաբերակցության վրա՝ այդ կերպ ապահովելով կայուն ջրային միջավայր՝ հարակից սննդարար նյութերի և թթվածնի մակարդակների նվազագույն տատանումներով։ Ջրի որոշակի նվազումը կարող է պայմանավորված լինել բույսերի կողմից կլամամբ ու գոլորշիացմամբ, մակերևութային գոլորշիացմամբ, տեղումների պատճառով առաջացած արտահոսքերով, ինչպես նաև կենսազանգվածի հեռացմամբ (ինչպիսին են օրինակ համակարգի նստվածքային պինդ թափոնները)։ Որպես արդյունք, նույն մշակաբույսի աճեցման համար ակվապոնիկան օգտագործում է ավանդական տնտեսության օգտագործած ջրի ընդամենը 2%-ը։ Սրա շնորհիվ, ակվապոնիկ տնտեսություններն առավել մեծ նշանակություն ունեն հենց այն գոտիներում, որտեղ սահմանափակ են թե՛ ձկնարտադրության և թե՛ մշակաբույսերի աճեցման համար անհրաժեշտ ռեսուրսները։ Ակվապոնիկ համակարգերը կարող են նաև օգտագործվել որպես արհեստական ջրաճահճային հանդակների կրկնօրինակում։ Վերջիններս բավականին օգտավետ են ինչպես բիոֆիլտրացիայի, այնպես էլ կենցաղային կոյուղաջրերի մաքրման հարցերում ։ Սննդարար նյութերով հագեցած ավելցուկային ջրերը կարող են պաշարվել ջրհավաք բաքերում կամ ավազաններում և օգտագործվել հողում ավանդական եղանակով աճեցված մշակաբույսերի արագ աճն ապահովելու համար, ինչպես նաև պոմպի միջոցվով կարող են հետ մղվել դեպի ակվապոնիկ միջավայր։
Օրինակներ
Բանգլադեշում, որը համարվում է աշխարհի ամենախիտ բնակեցված երկրներից մեկը, սննդամթերքի արտադրությունն արագացնելու և երկար պահպանման ժամկետներ ապահովելու պատրվակով ֆերմերների մեծամասնությունը լայնորեն օգտագործում է ագրոքիմիական պարարտանյութեր։ Բացի այդ, երկրում սննդի անվտանգության վերահսկողության միջոցառումները գտնվում են չափազանց ցածր մակարդակի վրա ։ Խնդրին որոշակի լուծում տալու համար, Բանգլադեշի գյուղատնտեսական համալսարանի Գյուղատնտեսական գիտությունների դեպարտամենտի անձնակազմի կողմից ձեռնարկվել էր սակավարժեք ակվապոնիկ համակարգերի հիմնումը՝ երկրի անբարենպաստ գոտիներում (աղակալված գոտիները հարավում և գերխոնավ գոտիներն արևելքում ) տեղակայված բնակիչներին էկոլոգիապես մաքուր բուսական և ձկնային պարենամթերքով ապահովելու համար։ Ծրագիրը բավականին իրատեսական էր գնահատվում թե բնամթերքային գյուղատնտեսության, և թե՛ մասշտաբի էֆեկտի իրագործման տեսանկյուններից։
Գազայի հատվածում գտնվող պաղեստինյան գյուղատնտեսական նշանակության հողատարածքների 1/3-ից ավելին իսրայելան ուժերի կողմից վերածվել են անվտանգության ապահովման բուֆերային գոտիների, ինչի հետևանքով Գազա քաղաքի բնակելի շենքերի տանիքներում ներկայումս առկա են բազմաթիվ ակվապոնիկ ջերմոցային տնտեսություններ ։
ԱՄՆ Նեբրասկա նահանգի Օմահա քաղաքում տեղակայված «Whispering Roots» շահույթ չհետապնդող կազմակերպությունն ակվապոնիկայի, հիդրոպոնիկայի և քաղաքային գյուղատնտեսության միջոցով սոցիալապես և տնտեսապես անապահով համայնքներն ապահովում է իր կողմից աճեցված պտուղ-բանջարեղենով ։
Բացի այդ, աշխարհի տարբեր անկյուններում ակվապոնիկայով զբաղվող այգեգործները սովորաբար հավաքվում են վիրտուալ հարթակներում և ֆորումներում, կիսվում գիտելիքներով և ամեն կերպ փորձում խթանել տվյալ ոլորտի զարգացմանը և մասսայականացմանը։
Գոյություն ունեն նաև հավաքովի ակվապոնիկ համակարգեր, որոնք նախատեսված են տնային պայմաններում օրգանական բանջարեղեն և կանաչեղեն ստանալու համար, ինչպես նաև ծառայում են որպես ներքին հարդարանք ։
Ակվապոնիկան Հայաստանում
Ինչպես աշխարհի շատ երկրներում, Հայաստանում ակվապոնիկան նույնպես համեմատաբար նոր պրակտիկա է։ Չնայած դրան, ակվապոնիկայի բաղադրիչ համարվող հիդրոպոնիկան նորույթ չէ երկրում և 1947 թվականից ի վեր Հայաստանում գործում է Հիդրոպոնիկայի հիմնախնդիրների ինստիտուտը (նախկինում՝ Ագրոքիմիական հիմնախնդիրների և հիդրոպոնիկայի ինստիտուտ), որտեղ տեսական և պրակտիկ պայմաններում իրականացվում են հիդրոպոնիկ մեթոդով բույսերի աճեցումներ և փորձարկումներ։ Բույսերի անհող աճեցման առաջին փորձերը կատարվել են դեռ 1956 թվականին։
Հայաստանում առաջին ակվապոնիկ ջերմոցային տնտեսությունը ստեղծվել է 2014 թվականին՝ Արմավիրի մարզի Ապագա գյուղում (150 քմ)՝ «Գրին Էյջ» հասարակական կազմակերպության կողմից։ Բազմաթիվ առավելությունների շարքում, կազմակերպությունը նաև ընդգծում է այն հանգամանքը, որ ակվապոնիկ համակարգեր կարելի է հիմնել հատկապես այն համայնքներում, որտեղ հողը բերրի չէ, իսկ ավանդական հողագործությամբ զբաղվելը՝ ոչ շահավետ։ 150 քառակուսի մետր տարածք զբաղեցնող ջերմոցային տնտեսության կողմից օգտագործվում է ընդամենը 34 տոննա ջուր (և խնայվում ևս 350 տոննա), որը մշտապես գտնվում է փակ շրջանառության մեջ ։ 3 տարվա ընթացքում, «Գրին Էյջ» թիմի անդամները հաջողությամբ փորձարկել են 14 բուսատեսակի աճեցում։ 2016 թ․ այս ջերմոցը դարձավ Ակվապոնիկայի Եվրոպական Ասոցիացիայի անդամ։
Արտաքին հղումներ
Կատեգորիա:Գյուղատնտեսություն Կատեգորիա:Բուսաբուծություն Կատեգորիա:Ձկնաբուծություն Կատեգորիա:Ջրատնտեսություն Կատեգորիա:Էկոլոգիա
Կիաննի
Կիաննի  (Chianni), կոմունա Իտալիայի Տոսկանա մարզի Պիզա գավառում։
Բնակչությունը կազմում է 1536 մարդ (2008 թվականի տվյալներով)։ Բնակչության խտությունը՝ 25 մարդ/կմ²։ Տարածքը՝ 62 կմ²։ Փոստային ինդեքս՝ 56030։ Հեռախոսային կոդ՝ 0587։ Բնակավայրի հովանավորն է սուրբ Պյոտրը։
Ժողովրդագրություն
Բնակչության աճը։
Արտաքին հղումներ
Կատեգորիա:Իտալիայի բնակավայրեր
Մարկաս Զինգերիս
Մարկաս Զինգերիս (Markas Zingeris, ), լիտվացի գրող, բանաստեղծ, թատերագիր, թարգմանիչ, լրագրող։ Վիլնոյի գաոնի հրեական պետական թանգարանի տնօրենն է (2005-2019) ։
Կենսագրություն
Ավարտել է Վիլնյուսի համալսարանի լրագրության ֆակուլտետը (1971)։
1971-1977 թվականներին դասավանդել է Կաունասի բարձրագույն ուսումնական հաստատություններում։ Կուսակցության անդամակցել հրաժարվելուց հետո հեռացվել է աշխատանքից և դուրս է եկել փիլիսոփայության ասպիրանտուրայից։
Աշխատել է Կաունասի Վիտաուտասի անվան ռազմական թանգարանում, Լիտվայի գյուղատնտեսական ակադեմիայում (Կաունաս), Վիլնյուսի համալսարանի միջազգային հարաբերությունների և քաղաքագիտության ինստիտուտում։
Գուրգեն Ավետիսյան (գիտնական)
Գուրգեն Արտաշեսի Ավետիսյան, խորհրդահայ գիտնական՝ մեղվաբուծության ոլորտում։ Կենսաբանական գիտությունների դոկտոր, պրոֆեսոր, 1956 թվականից 1984 թվականներն ընկած ժամանակահատվածում եղել է Մոսկվայի Կ. Ա. Տիմիրյազևի անվան գյուղատնտեսական ակադեմիայի մեղվաբուծության ամբիոնի վարիչ ։
Մարկաս Զինգերիս
Կենսագրություն
Նա հրատարակել է բանաստեղծությունների մի շարք ժողովածուներ՝ «Տուն մայրի ծառից» («Namas iš kedro», 1984), «Մանկության երեկո» («Vakaras vaikystėje», 1989), «Ինչքան մայրամուտներ» («Šitiek saulėlydžių», 1993), պատմվածքների ժողվածուներ՝ «Պատրանք» («Iliuzionas» (2000)): «Շատրվանների շուրջ» կամ «Փոքրիկ Փարիզ» («Aplink fontaną, arba Mažasis Paryžius», 1998), «Երաժշտությամբ զբաղվել երկուսով» («Grojimas dviese», 2002) վեպերի և այլ ստեղծագործությունների հեղինակ է։ Զինգերիսի ստեղծագործությունները թարգմանվել են ինը լեզուներով՝ գերմաներեն, ֆրանսերեն, անգլերեն, դանիերեն, ռուսերեն, իդիշ, ֆիններեն, լեհերեն, հունգարերեն։
Նա լիտվերեն է թարգմանել Իսահակ Բաշևիս Զինգերի պատմվածքները, Իոսիֆ Բրոդսկու ստեղծագործությունները։
Գուրգեն Ավետիսյան (գիտնական)
Կենսագրություն և կարիերա
Գուրգեն Ավետիսյանը ծնվել է 1905 թվականին Գյումրիում։ 1927 թվականին ավարտել է Թիֆլիսի տեխնիկական ինստիտուտը՝ գյուղատնտեսի որոկավորմամբ։ Մինչև 1929 թվականը սովորել է Մոսկվայի գյուղատնտեսական ակադեմիայի զոոինժեներիայի բաժինը և ստացել կենդանաբուծության տեխնիկի որոկավորում։
Մարկաս Զինգերիս
Կենսագրություն
Լիտվայում նացիստական և խորհրդային օկուպացիոն ռեժիմի հանցագործությունների հետաքննության միջազգային հանձանժողովի ծրագրային տնօրենն է 1999 թվականից։
Գուրգեն Ավետիսյան (գիտնական)
Կենսագրություն և կարիերա
Մասնակցել է Հայրենական մեծ պատերազմի, 1941-1945) գործողություններին, ստացել մայորի կոչում։ Բանակում համալրել է ԽՄԿԿ շարքերը։ Աշխատել է Մոսկվայի պետական համալսարանում, որտեղ պաշտպանել է դոկտորական ատենախոսություն։
Մարկաս Զինգերիս
Կենսագրություն
Լիտվացիների և հրեաների միջև փոխհամաձայնության լիտվական հասարակական կենտրոնի ղեկավարն է։
2009 թվականի փետրվարին Լիտվիայի վարչապետ Անդրյուս Կուբիլյուս խորհրդականն էր հրեաների ցեղասպանության հարցերով ։
Գուրգեն Ավետիսյան (գիտնական)
Կենսագրություն և կարիերա
Հետպատերազմյա ժամանակահատվածում եղել է «Մեղվաբուծություն» ամսագի գլխավոր խմբագիրը և Մեղվաբուծության գիտահետազոտական ինստիտուտի տնօրենի տեղակալը։
Գուրգեն Ավետիսյանը ապիմոնդիայի պատվավոր անդամ էր ։
Մարկաս Զինգերիս
Կենսագրություն
Լիտվայի Գրողների միության անդամ էր (1990 թվականից), Լիտվիայի PEN միջազգային կազմակերպություն անդամ։
Գուրգեն Ավետիսյան (գիտնական)
Կենսագրություն և կարիերա
Պատրաստել է շուրջ 40 գիտությունների թեկնածուների և դոկտորների ։ Նրա աշակերտներից են՝ Յուրի Չերևկոն, Անատոլի Կոչետովը։ Գիտնականը երկար տարիներ ուսումնասիրել է կարպատյան մեղուներին։
Մարկաս Զինգերիս
Կենսագրություն
Նա ապրել և աշխատել է Վիլնյուսում։ Կրտսեր եղբայրը լիտվացի քաղաքական գործիչ Էմանուելիս Զինգերիսն է։
Արտաքին հղումներ
Կատեգորիա:Լիտվացի գրողներ Կատեգորիա:Լիտվացի բանաստեղծներ Կատեգորիա:Լիտվացի թարգմանիչներ Կատեգորիա:20-րդ դարի բանաստեղծներ Կատեգորիա:Խորհրդային գրողներ Կատեգորիա:Խորհրդային բանաստեղծներ Կատեգորիա:Խորհրդային թարգմանիչներ Կատեգորիա:Խորհրդային լրագրողներ Կատեգորիա:Վիլնյուսի համալսարանի շրջանավարտներ Կատեգորիա:Բանաստեղծներ այբբենական կարգով
Գուրգեն Ավետիսյան (գիտնական)
Կենսագրություն և կարիերա
«Science» ամսագիրը Գուրգեն Ավետիսյանի մասին գրել է. «Մեղվաբուծական ամբողջ գիտական աշխարհում դժվար է մեկ այլ գիտնականի նշել, ով այսքան մեծ քանակի գիտնականներ և հետազոտողներ է պատրաստել։ Այսքան շատ բազմազան գիտական աշխատանք միայն կարող էր գրել բնության գիտակ անձնավորությունը» ։
Ականավոր գիտնականը պարգևատրվել է «Պատվո նշան» և «Աշխատանքային արիության» մեդալներով։
Նրա հիշատակը հավերժացել է 2006 թվականին Ուկրաինայի Անդրկարպատյան մարզի Վուչկովո գյուղում մեղվի հուշարձանի տեղադրմամբ ։
Ավելի քան 200 աշխատության հեղինակ է, այդ թվում նաև «Մեղվաբուծություն» դասագրքի (1965 թվական, թարգմանվել է անգլերեն և ռումիներեն)։
Արտաքին հղումներ
Կատեգորիա:Կենսաբանական գիտությունների դոկտորներ Կատեգորիա:Հայրենական մեծ պատերազմի մասնակիցներ Կատեգորիա:Մեղվաբուծություն Կատեգորիա:Հայ գիտնականներ Կատեգորիա:Վրաստանի տեխնիկական համալսարանի շրջանավարտներ Կատեգորիա:Հայ կենսաբաններ Կատեգորիա:Հայ մեղվաբույծներ Կատեգորիա:Հայ գյուղատնտեսներ
Գոչան (լեռ)
Գոչան, լեռ Անտիտավրոս լեռնահամակարգում, Ակն քաղաքից 3-4 կմ հեռավորությամբ ։
Ծանոթագրություններ
Կատեգորիա:Լեռներ այբբենական կարգով
Պատրիկ Ռոթֆուս
Պատրիկ Ռոթֆուս (Patrick Rothfuss, ), ֆենտեզիի ժանրում ստեղծագործող ամերիկացի գրող, որին համաշխարհային հռչակ է բերել 2007 թվականին լույս տեսած «Քամու անունը» վեպը։
«Արքայասպանի ժամանակագրությունը» (The Kingkiller Chronicle) շարքը
Այս շարքին են վերաբերվում նաև հետևյալ պատմվածքները.
Ծանոթագրություններ
Կատեգորիա:Ամերիկացի գրողներ Կատեգորիա:Ամերիկացի վիպասաններ Կատեգորիա:21-րդ դարի ամերիկացի վիպասաններ Կատեգորիա:Ամերիկացի տղամարդ վիպասաններ Կատեգորիա:Ամերիկացի մանկավարժներ
Գյուզել Բաբա Դաղ
Գյուզել Բաբա Դաղ, լեռ Հայկական լեռնաշխարհում, Հայկական Տավրոսի արևելյան ծայրամասում, Խոշաբ գետի վերին հոսանքի շրջանում, Վերին Խոշաբում։ Այստեղ կա Գյուզել Բաբա անունով մատուռ, որի անվամբ կոչվել է լեռները ։
Ծանոթագրություններ
Կատեգորիա:Լեռներ այբբենական կարգով
Դիվեևսկի շրջան
Դիվեևսկի շրջան (Дивеевский район), մունիցիպալ շրջան Ռուսաստանի Դաշնության Նիժնի Նովգորոդի մարզում։
Ստեղծվել է 1929 թվականին։ Վարչական կենտրոնը՝ Դիվեևո ։
Բնակչություն
2010 թվականի մարդահամարի արդյունքներով շրջանում բնակվում էր 15863 մարդ։ Բնակչության խտությունը կազմում էր 18,77 մարդ/կմ²։
Արտաքին հղումներ
Կատեգորիա:Նիժնի Նովգորոդի մարզ Կատեգորիա:Ռուսաստանի շրջաններ ըստ դաշնային սուբյեկտների
Աղջիկն ընդդեմ հրեշի
«Աղջիկն ընդդեմ հրեշի» (Girl vs. Monster), ամերիկյան հեռուստաֆիլմ։ Ֆիլմի պրեմիերան կայացել է 2012 թվականի հոկտեմբերի 12–ին ԱՄՆ–ում Disney Channel ալիքով։ ԱՄՆ–ում ֆիլմը դիտել են 4,9 միլլիոն հեռուստադիտողներ ։
Արտաքին հղումներ
Կատեգորիա:Վանկուվերում նկարահանված ֆիլմեր Կատեգորիա:Ֆիլմեր Հելոուինի մասին Կատեգորիա:2012 ֆիլմեր Կատեգորիա:Disney հեռուստաալիքի օրիգինալ ֆիլմեր Կատեգորիա:Դիսնեյյան ֆիլմեր Կատեգորիա:Ամերիկյան ֆենտեզի ֆիլմեր Կատեգորիա:Անգլերեն ֆիլմեր Կատեգորիա:Ամերիկյան արկածային ֆիլմեր Կատեգորիա:Ամերիկյան կինոկատակերգություններ Կատեգորիա:Ֆիլմեր դեռահասների համար Կատեգորիա:Ամերիկյան հեռուստաֆիլմեր Կատեգորիա:Ամերիկյան ընտանեկան ֆիլմեր Կատեգորիա:Ամերիկյան գիտաֆանտաստիկ ֆիլմեր Կատեգորիա:2010-ականների արկածային ֆիլմեր Կատեգորիա:Կանադական արկածային ֆիլմեր Կատեգորիա:Կանադական կինոկատակերգություններ Կատեգորիա:Կանադական ֆենտեզի ֆիլմեր Կատեգորիա:Ֆիլմեր հրեշների մասին Կատեգորիա:Ամերիկյան ֆիլմեր Կատեգորիա:2010-ականների ֆենտեզի ֆիլմեր Կատեգորիա:Ամերիկյան պատանեկան կինոկատակերգություններ Կատեգորիա:Ամերիկյան ֆենտեզի կինոկատակերգություններ Կատեգորիա:Ամերիկյան սարսափ կատակերգություն ֆիլմեր
Ռանկոն
Բնակչությունը 2008 թվականի դրությամբ կազմում է 375 մարդ, բնակչության խտությունը` 29.95 մարդ/կմ²։ Բնակավայրը զբաղեցնում է 12.52 կմ² տարածք։
Աշխարհագրություն
Գտնվում է Փարիզ քաղաքից 390 կմ հարավ-արևմուտք, Պուատիե քաղաքից` 100 կմ հարավ, Անգուլեմ քաղաքից` 20 կմ արևելք։
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 244 աշխատունակ (15-64 տարեկան) բնակիչ, որոնցից ակտիվ էին 184-ը, իսկ ոչ ակտիվները` 60։ Ակտիվության ցուցանիշը կազմում է 75,4 %։ 184 աշխատունակ մարդկանցից աշխատել է 165 անձ (86 տղամարդ և 79 կին)։ Գործազուրկ են եղել 19 անձ (10 տղամարդ և 9 կին)։ 60 անաշխատունակներից 19-ը եղել են աշակերտներ կամ ուսանողներ, 27-ը` թոշակառուներ, իսկ 14-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Գլուխ Ծակ
Գլուխ Ծակ, լեռ Հայկական լեռնաշխարհում, Վայքի լեռներում, Եղեգնաձորի շրջանում։ Ունի ձագարաձև գագաթ ։
Ծանոթագրություններ
Կատեգորիա:Լեռներ այբբենական կարգով
Ուկրաիներենի այբուբեն
Ուկրաիներենում ուկրաիներենի այբուբենը կոչվում է українська абетка (IPA: [ukrɑˈjinʲsʲkɑ ɑˈbɛtkɑ]; tr. Ukrayins’ka abetka), որ առաջացել է а և б տառերից` алфавіт, կամ հին ձևով` азбука` ակրոֆոնիկ վաղ կիրիլիցայի азъ և буки տառերից։
Ուկրաիներեն տեքստերը երբեմն ռոմանիզացված են` գրված լատինական այբուբենով կիրիլիցայով կարդալ չկարողացողների համար կամ տառադարձման համակարգով (transcription systems):
Այբուբեն
Ուկրաիներենի պաշտոնական ուղղագրության հրապարակումից (1990) առաջ այբուբենի դասավորությունը վերջանում էր հետևյալ կերպ` ю, я, ь:
Այբուբենը ներառում է 33 տառ, 38 հնչյուն և մեկ հավելյալ նշան` ապաթարց։ Ուկրաիներենի ուղղագրությունը հիմնված է ֆոնեմատիկ տրամաբանության վրա. յուրաքանչյուր տառի հիմնականում համապատասխանում է մեկ հնչույթ (ֆոնեմա)։ Կան նաև դեպքեր, երբ գործում են իմաստաբանական, պատմական կամ ձևաբանական կանոնները։
Այբուբենում կան 20 բաղաձայններ (б, г, ґ, д, ж, з, к, л, м, н, п, р, с, т, ф, х, ц, ч, ш, щ), 10 ձայնավորներ (а, е, є, и, і, ї, о, у, ю, я) և 2 կիսաձայներ (й/yot, և в): Փափկացնող նշանը` ь, հնչյունական արժեք չունի, սակայն հանդես է գալիս բաղաձայնը փափկացնելու համար։
Տառաձևեր և տպագիր
Ինչպես սլավոնական մյուս այբուբեններում, ձեռագիր տառերը տարբերվում են տպատառերից` հատկապես г, д, и, й, т տառերը։
Տպատառում փոքրատառերը նման են մեծատառերին։
Ծանոթագրություններ
Կատեգորիա:Այբուբեններ
Արմեն Անանյան
Արմեն Արտեմի Անանյան, պետական և կուսակցական գործիչ։
Կենսագրություն
Ծնվել է Դիլիջանի գավառի Պողոսքիլիսա (հետագայում՝ Շամախյան) գյուղում (այժմ՝ Դիլիջան քաղաքի շրջագծում)։
1914-1917 թվականներին եղել է զինվոր Կովկասյան ռազմաճակատում։ Զորացրվելուց հետո Թիֆլիսում մասնակցել է հեղափոխական շարժումներին։
Լոռի-Փամբակի գավառային ԲԳՏ նախագահ (1921 թվականին), կուսակցության Դարալագյազի (1922-1923 թվականներին) և Նոր Բայազետի (1924 թվականին) գավկոմների քարտուղար, Լենինականի գավգործկոմի նախագահ (1928-1929 թվականներին), ՀԿ(բ)Կ Լենինականի քաղկոմի քարտուղար (1930-1931 թվականներին), Հայաստանի Կենտգործկոմի և Անդրկենտգործկոմի նախագահ (1931-1933 թվականներին), ՀԿ(բ)Կ Երևանի քաղկոմի (1933-1934 թվականներին) և Նոր Բայազետի շրջանային կոմիտեի 1934-1937 թվականներին քարտուղար։ 1928-1937 թվականներին) եղել է ՀԿ(բ)Կ Կենտկոմի բյուրոյի անդամ։
ԽՄԿԿ անդամ 1919 թվականից։
Ծանոթագրություններ
Կատեգորիա:Հայ պետական գործիչներ Կատեգորիա:Առաջին համաշխարհային պատերազմին մասնակցած ռուսական ռազմական գործիչներ Կատեգորիա:Հայ կուսակցական գործիչներ Կատեգորիա:Հայ քաղաքական գործիչներ
Եզովկա
Եզովկա (Езовка), գետ Ռուսաստանում, հոսում է Բուրյաթիա հանարապետությունում, Հյուսիս-Բայկալիան մարզում։ Գետաբերանը տեղակայված է Բայկալ գետի ափում։ Գետի երկարությունը 40 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անգրո Բայկալյան ավազանային շրջանին։ Գետի գետային ավազանը՝ Բայկալ։
Արտաքին հղումներ
Կատեգորիա:Ռուսաստանի գետեր
Լիսկովսկի շրջան
Լիսկովսկի շրջան (Лысковский район), մունիցիպալ շրջան Ռուսաստանի Դաշնության Նիժնի Նովգորոդի մարզում։
Ստեղծվել է 1929 թվականին։ Վարչական կենտրոնը՝ Լիսկովո ։
Աշխարհագրություն
Շրջանի տարածքի մակերեսը կազմում է 2134 կմ²։
Բնակչություն
2010 թվականի մարդահամարի արդյունքներով շրջանում բնակվում էր 40399 մարդ։ Բնակչության խտությունը կազմում էր 18,93 մարդ/կմ²։
Ստենդե
Պատմություն
Ստենդե գյուղը առաջացել է 1901-1904 թվականներին, երբ գյուղի միջով անցել է Մոսկվա - Վինդավո - Ռիբինսկոյ երկաթուղին։ Բնակավայրը քաղաքային տիպի անցել է 1949 թվականից, սակայն քաղաքի կարգավիճակ ստացել է 1991 թվականին։
Ավտոճանապարհներ
Ստենդե քաղաքի միջով ընթանում է տարածաշրջանային դժվարանցանելի Տալսի - Ստենդե - Կուլդիգա ավտոճանապարհը։
Միջքաղաքային ավտոբուսների գործունեություն
Հիմնական երթուղիներն են՝ Ստենդե - Տալսի, Ստենդե - Ռիգա, Ստենդե - Սաբիլե - Կուլդիգա - Լիեպայա, Ստենդե - Սաբիլե - Սալդուս։
Արտաքին հղումներ
Կատեգորիա:Լատվիայի քաղաքներ Կատեգորիա:1582 հիմնադրումներ Կատեգորիա:1991 թվականին հիմնադրված բնակավայրեր
Դավշա (գետ)
Դավշա (Давша), գետ Ռուսաստանում, հոսում է Բուրյաթիա հանարապետությունում, Հյուսիս-Բայկալիան մարզում։ Գետաբերանը տեղակայված է Բայկալ գետի ափում։ Գետի երկարությունը 29 կմ է։
Արտաքին հղումներ
Կատեգորիա:Ռուսաստանի գետեր
Լուկոյանովի շրջան
Լուկոյանովի շրջան (Лукояновский район), մունիցիպալ շրջան Ռուսաստանի Դաշնության Նիժնի Նովգորոդի մարզում։
Աշխարհագրություն
Շրջանի տարածքի մակերեսը կազմում է 1900 կմ²։
Բնակչություն
2011 թվականի մարդահամարի արդյունքներով շրջանում բնակվում էր 31888 մարդ։ Բնակչության խտությունը կազմում էր 16,78 մարդ/կմ²։
Արտաքին հղումներ
Կատեգորիա:Նիժնի Նովգորոդի մարզ Կատեգորիա:Ռուսաստանի շրջաններ ըստ դաշնային սուբյեկտների
Դոմ
Դոմ (Dom des Mischabel, также Dom), ծովի մակերևույթից 4545 մետր բարձրություն ունեցող գագաթ։ Գտնվում է Փենինյան Ալպերում՝ Շվեյցարիայի Վալե կանտոնում։ Դոմն իր բարձրությամբ համարվում է Ալպերի երրորդ և Շվեյցարիայի երկրորդ գագաթը։ Նա կազմում է Միշաբել լեռնային զանգվածի մի մասը, որն ամբողջությամբ ընկած է Շվեյցարիայում։
Չնայած նրան, որ Dom բառը կապված է գերմաներեն «գմբեթ» բառի հետ, այն կարող է նշանակել նաև «տաճար»։ Գագաթն անվանվել է ի պատիվ Կենոն Բերչտոլդի, որը Սյոն տաճարից էր. նա եղել է առաջին մարդը, որն ուսումնասիրել է շրջակայքը ։
Նախկին «Mischabel» անունը գալիս է հին գերմանական բարբառային տերմինից, որ նշանակում է «երկժանի», քանի որ լեռնազանգվածների ամենաբարձր գագաթները միմյանց մոտ են գտնվում։
Երկրաբանություն
Լեռնազանգվածը, Siviez-Mischabel մակերևույթից սկսած, գրեթե ամբողջությամբ կազմված է գնեյսից։ Վերջինս համարվում է Briançonnais միկրոմայրցամաքի մի մասը և գտնվում է Պենինի մակերևույթի վրա։
Ֆիզիկաաշխարհագրական բնութագիրը
Լեռնաշղթայից արևմուտք ընկած է Մատերտալ լեռնահովիտը, իսկ դեպի արևելք՝ Զաստալ լեռնահովիտը։ Ռանդա և Զաս-Ֆե քաղաքները գտնվում են յուրաքանչյուրը 6 կմ հեռավորության վրա (համապատասխանաբար, դեպի արևմուտք և արևելք)։ Լեռնահովտի նկատմամբ հարաբերական բարձրությունը արևմուտքից (Ռանդա) 3150 մետր է, արևելյան կողմում (Զաս-Գրունդ)՝ 3000 մետր։ Մատերտալի կողմից գագաթի դիմաց կանգնած է գրեթե այդ նույն բարձրության Վայսհորն գագաթը (4506 մետր), մյուս կողմից՝ Վայսմիսը (4017 մետր)։ Դոմը Զաստալի ամենաբարձր գագաթն է, և Մոնտե Ռոզայից հետո երկրորդը՝ Մատերտալի համար։
Քանի որ Դոմն ընկած չէ հիմնական ալպյան լեռնաշղթայում, գետերը, որոնք հոսում են արևմտյան և արևելյան կողմերից, Մատեր-Ֆիսպ և Զասեր-Ֆիսպ գետերով լցվում են նույն Ռոն գետը։ Դոմը նման առանձնահատկությամբ ալպյան ամենաբարձր գագաթն է։
Կառուցվածքը բավականին բարդ է և կազմված է 5 գագաթներից և 4 կողմերից։ Առավել կարճ և անկարևոր գագաթը գտնվում է լեռան գագաթից հյուսիս-արևմուտք, ընդհանուր երկարություն կազմում է 230 մետր։ 2 հիմնական գագաթներն ընկած են հյուսիս-հյուսիս-արևմուտք և հարավ։ 2 էլ՝ հյուսիսայինը (դեպի Լենցշպիտց բարձունք գնացող) և հարավայինը (Տեշհորն, հետո Ալպհուբել և Ալալինհորն գնացող), ձևավորում են արևելյան կողմը, որի տակ է գտնվում է Ֆե սառցադաշտը (Fee Glacier): Վերջին 2 գագաթները՝ արևմտյանն ու հյուսիս-արևմտյանը, գնում են միմյանց նկատմամբ գրեթե զուգահեռ՝ հյուսիսում և արևմուտքում ձևավորելով 3 կողմերը։ Հյուսիս-արևմտյան գագաթի վրա ձևավորվել է Ֆեստիյոխ լեռնանցքը՝ արևմտյան մասում գտնվող Ֆեստի (Festi Glacier) և հյուսիսային կողմում գտնվող Հոհբերգ (Hohberg Glacier) սառցադաշտերի միջև մեծ թամբարդ։ Հարավ-արևմտյան կողմը ծածկված է Կինգ սառցադաշտով (King Glacier) :
Ծագման պատմությունը
1858 թվականի սեպտեմբերի 11-ին առաջին վերելքը դեպի Դոմ (հյուսիս-արևմտյան գագաթով) կատարել է Ջ. Լ. Դեյվիսն իր միջնորդներ Յ. Ցումտաուգվալդի (Johann Zumtaugwald), Յ.Կրյոհիհգի (Johann Krönig) և Հ. Բրանչենի (Hieronymous Brantschen) հետ։
Արևմտյան գագաթով առաջին վերելքը տեղի է ունեցել 1878 թվականի սեպտմեբերի 4-ին Ե. Պ. Ջեկսոնի և Պ. Վ. Թոմասի կեղմից իրենց միջնորդներ Ա. Պոլինգերի, Յ. Տրուֆերի, Յ. Մ.Բիների, Յ. Իմբոդենի և Յ. Լենգենի հետ։ Մինչ գագաթը հասնելը նրանք արևմտյան կողմի անցագծով են գնացել։ Ամբողջությամբ արևմտյան գագաթ բարձրանալը կատարվել է ավելի ուշ՝ 1882 թվականին Պ. Գյուսֆելդի և իր միջնորդներ Ա. Բուրգեների և Բ. Վենետցի կողմից։ Դեպի արևմտյան կողմ ուղիղ վերելքը տեղի է ունեցել 1962 թվականին։
1000 մետր երկարությամբ արևելյան կողմը Յ. Պետրուսը, Ա. և Վ. Պուկլյամները և Լ. Նոտը անցել են 1875 թվականին։
Հարավային կողմն առաջին անգամ նվաճվել է 1906 թվականին Ջ. Ու. Յանգի և Ռ. Գ. Մեյջորի և նրանց միջնորդներ Յ. Կնուբելի և Գ. Լոհմաերի կողմից։
1917 թվականի հունիսի 18-ին Ա. Լունը և Յ. Կնուբելը հյուսիսային կողմում գտնվող Հոհբերգ սառցադաշտի վրա առաջին անգամ դահուկային վերելք են կատարել ։
Արտաքին հղումներ
Կատեգորիա:Լեռնագագաթներ այբբենական կարգով Կատեգորիա:Շվեյցարիայի լեռներ Կատեգորիա:Ալպերի լեռներ
Փախուստ դեպի Եգիպտոս (Պուսենի կտավ)
Փախուստ դեպի Եգիպտոս (La Fuite en Égypte), ֆրանսիացի նկարիչ Նիկոլա Պուսենի 1657-1658 թվականներին ստեղծած կտավը, որը ի սկզբանե գտնվել է Լուվրում, այնուհետև տեղափոխվել է Լիոնի կերպարվեստի թանգարան և ներկայացվում է R.F. 2008-1 համարի ներքո ։
Կտավն ունի 98 սմ բարձրություն, 133 սմ լայնություն, նյութը՝ կտավ յուղաներկ։
Բիլ Բուլան
Բիլ Բուլան, լեռ Արդահանի շրջանում, Արդահան քաղաքից մոտ 23 կմ հարավ-արևմուտք։ Բարձրությունը 3012 մետր ։
Փախուստ դեպի Եգիպտոս (Պուսենի կտավ)
Նկարագրություն
Կտավը ստեղծելիս նկարիչը հավանաբար ոգեշնչվել է նույն թեմայով իտալացի բարրոկո ոճի նկարիչ Անիբալե Կարաչիի կտավով։ 1986 թվականին նկարը հայտնվել է Վերսալի աճուրդում 80.000 ֆրանկ մեկնարկային գնով։ Այն 1,600,000 ֆրանկով գնել են Ռիչարդ և Ռոբերտ Պարդոները։ Ցուցասրահում ցուցադրվելու տարիներին այն ճանաչվել է որպես նկարչի վավերական աշխատանք։ Երկար դատավարությունից հետո որոշվել է նկարը կրկին տալ վաճառողին։ Սեփականատերը որոշել է աշխատանքը վաճառել ավելի քան 15 միլիոն եվրոյով։ Լիոնի կերպարվեստի թանգարանը սկսել է գումար հավաքել կտավը ձեռք բերելու համար։
Բիլ Բուլան
Ծանոթագրություններ
Կատեգորիա:Լեռներ այբբենական կարգով
Փախուստ դեպի Եգիպտոս (Պուսենի կտավ)
Արտաքին հղումներ
Կատեգորիա:Նիկոլա Պուսենի նկարներ Կատեգորիա:Լուվրի նկարներ Կատեգորիա:Ֆրանսիայի արվեստ Կատեգորիա:1657 նկարներ Կատեգորիա:Հրեշտակներն արվեստում
Օպերետ
Օպերետ (operetta, орerette, բառացի՝ փոքր օպերա), երաժշտադրամատիկ արվեստի տեսակ (օպերայի տարատեսակ՝ խոսակցական դիալոգով), զուգակցում է էստրադային արվեստի տարրերով վոկալ և գործիքային երաժշտություն, պար, բալետ։
Օպերետի երաժշտական դրամատուրգիայի հիմքում սովորաբար քառյակային երգն է ու պարը։ Որպես կանոն, յուրաքանչյուր տեսարանի զարգացման բարձրակետը տվյալ ժամանակաշրջանում տվյալ երկրում հանրաճանաչ պարն է (կանկանը և գալոպը՝ Ժ․ Օֆենբախի, վալսը, պոլկան և մազուրկան՝ Շտրաուս–որդու, չարդաշը՝ Ի․ Կալմանի մոտ և այլն), որով հաճախ պայմանավորվում է ներկայացման երաժշտական ողջ մթնոլորտը։
Չնայած օպերետում օգտագործվում են օպերային բնորոշ վոկալ և գործիքային երաժշտության ձևեր՝ արիա, դուետ, անսամբչ, խմբերգ, սակայն դրանք ավելի պարզ են և ունեն երգ-պարային բնույթ։ Վոկալ-երաժշտական և խորեոգրաֆիկ համարները ծառայում են գործողության զարգացմանը, ստեղծագործության գաղափարի հաստատմանը և մի ամբողջություն են կազմում։ Դա օպերետը տարբերում է վոդնիլից և երաժշտական կոմեդիայի ու դրամայի այլ տեսակներից, որտեղ երաժշտությունը օժանդակ, դիվերտիսմենտային-դեկորատիվ դեր է կատարում։
Ակունքներ
Օպերետի ակունքները երաժշտակատակերգական ավանդական ներկայացումների մեջ են․ նրա պատմական նախորդներն են կոմիկական օպերան, ֆրանսիական վոդեիլը և գերմանական զինգշպիլը։
Մինչև 19-րդ դարի կեսը օպերետ է կոչվել ոչ մեծ օպերան։ Որպես ինքնուրույն ժանր օպերետը ծագել է 19-րդ դարի 50-ական թվականներին Ֆրանսիայում։ 1860-ական թվականներին ի հայտ են եկել ավստրիական, 1870-ական թվականներին անգլիական, 1880-ական թվականներին՝ ամերիկյան օպերետները։
Ֆրանսիայում զարգացել է հիմնականում օպերետի պարոդիական տեսակը, որի հիմնադիրներն են Ֆ․ էրվեն և Ժ․ Օֆենբախը։
20-րդ դարի 20-ական թվականներին հյուսիս–ամերիկյան օպերետում (ծագել է 19-րդ դարի վերջին) հաստատվել է երաժշտական ստեղծագործության նոր տեսակ՝ մյուզիկլ, որի զարգացմանը նպաստել են կոմպոզիտորներ Զ․ Գերշվինը, ի․ Բեռլինը, Ռ․ Ռոջերսը, Ֆ․ Լոուն, Է․ Բեռնստայնը։ 1920-ական թվականներին խորհրդային օպերետը սկզբնավորել են կոմպոզիտորներ Ի․ Օ․ Դունաեսկին և Ն․ Մ․ Ստրելնիկովը։ Հետագայում այդ ժանրում աշխատել են կոմպոզիտորներ Բ․ Ա․ Ալեքսանդրովը, Յու․ Ս․ Միլյուտինը, Պ․ Սոլովյով-Սեդոյը, Կ․ Յա․ Էիստովը, Օ․ Բ․ Ֆելցմանը, Ա․ Դ․ Նովիկովը, Տ․ Ն․ Խրեննիկովը, Վ․ Ե․ Մուրադելին և ուրիշներ։
Գանդիլի Զեռան
Գանդիլի Զեռան, լեռնաշղթա Թուրքիայում, Հայկական Պար լեռնահամակարգում, ձգվում է Ալաշկերտի հյուսիսային մասով։ Գանդիլի Զեռան նշանակում է ոսկյա կամ կանթեղաձև լեռներ ։
Ծանոթագրություններ
Կատեգորիա:Թուրքիայի լեռնաշղթաներ Կատեգորիա:Աղրըի մարզ
Օպերետ
Ակունքներ
Օպերետին դիմել են նաև խորհրդային սիմֆոնիկ և օպերային երաժշտության վարպետներ Դ․ Դ․ Շոստակովիչը, Դ․ Բ․ Կաբալեսկին, Գ․ Վ․ Սվիրիդովը։ Ստեղծվում են նաև պատմակենցաղային օպերետներ, երաժշտական կատակերգություններ երեխաների համար, մյուզիկլներ։
Հայկական օպերետ
Հայկական առաջին օպերետներն ու երաժշտական կոմեդիաները՝ «Արիֆի խարդախությունր» (1872), «Քյոսե Բեհյա» (1874), «Լեբլեբիջի Հորհոր աղա» (1876) պատկանում են Տ․ Չուխաճյանի գրչին։ Դրանք երեքն էլ իրենց ստեղծման իսկ տարիներից սկսած բեմադրվել են Կ․ Պոլսում և այլուր։
Հայաստանում օպերետի ժանրի զարգացման կարևոր խթան էր 1924-1925 թվականներին Լենինականում օպերա-օպերետային խմբի և, հատկապես, 1942 թվականին Երևանի երաժշտական կոմեդիայի թատրոնի ստեղծումը։ Առաջին իսկ տարիներին թատրոնը թարգմանական մի քանի օպերետների բեմադրմանը զուգընթաց ձեռնամուխ է եղել ազգային խաղացանկի ստեղծմանը։
Խորհրդահայ առաջին օպերետների բեմադրություններ
Տ․ Չուխաճյանի «Լեբլեբիջի»-ին (բեմականացում 1943, նոր անվամբ «Կարինե») հաջորդել են խորհրդահայ առաջին օպերետների բեմադրությունները։ Այս ժանրում բեղմնավոր աշխատել է Ա․ Այվազյանը, որը հեղինակ է «Ատամնաբույժն արևելյան» (ըստ Հ․ Պարոնյանի, բեմ․ 1945), «Աշուղ Մուրադ» (բեմ․ 1945), «Երջանիկ օր» (բեմ․ 1945), «Սեր աստղերի տակ» (բեմ․ 1969), «Քաջ Նազար» (ըստ Դ․ Դեմիրճյանի) օերետների։
Ազգային երաժշտական կոմեդիաների և օպերետերի ստեղծման գործում հետագա հաջողությունները կապված են Վ․ Տիգրանյանի («Մեծ հարսանիք», «Շիրակ՝ իմ սեր»), Ս․ Ջրբաշյանի («Երազիկ», «Չարլեի մորաքույրը», «Ծաղիկների աշխարհում», «Ես, հարսնացուս և ․․․», «Մարսեցի փեսացուն»), Վ․ Կոտոյանի («Փեսացուներ», «Սիրո հովիտ», «Սոֆիկի սխալը» և այլն) ստեղծագործության հետ։
Խորհրդային օպերետի ավանդույթները տեղ են գտել Ա. Դոլուխանյանի «Գեղեցկության մրցույթ» (1967), Վ․ Մու– րադելու «Մոսկվա-Փարիզ–Մոսկվա» (1968), «Երկնագույն աչքերով աղջիկը» (1966), Կ․ Խաչատրյանի «Պարզ աղջիկը» (1959) օպերետներում։
Հեղինակներ
Օպերետների հեղինակներ են Դ․ Հախինյանը, է․ Բաղդասարյանը, է․ Աբրահամյանը, Յու․ Գևորգյանը և ուրիշներ։
Արտաքին հղումներ
Կատեգորիա:Երաժշտադրամատիկ արվեստի տեսակ Կատեգորիա:Իտալերեն օպերային տերմիններ Կատեգորիա:Օպերայի ժանրեր
Վալեռն (Ֆրանսիա)
Վալեռն (Valernes), համայնք Ֆրանսիայում, որը գտնվում է Պրովանս Ալպեր Լազուր ափ մարզի Վերին Ալպերի Պրովանսի գավառում։ Մտնում է Լա Մոտ դյու Կեր կանտոնի կազմի մեջ։ Կոմունայի շրջանը՝ Ֆորկալկե։
Համայնքի INSEE կոդ՝ 04231։
Բնակչություն
Համայնքի բնակչությունը 2008 թվականին կազմում էր 241 մարդ։
Կլիմա
Վալեռնի կլիման միջերկրածովային է։
Տնտեսություն
2007 թվականի տվյալներով 156 աշխատունակ տարիքի մարդկանցից (15-64 տարեկան) 120-ը տնտեսապես ակտիվ էին, 36-ը անգործ (ակտիվության ցուցանիշը 76,9 %, 1999 թվականին եղել է՝ 73,4 %)։ 120 աշխատունակ բնակիչներից 111-ը աշխատում էին (54 տղամարդ և 57 կին), անաշխատանք էին 9-ը (3 տղամարդ և 6 կին)։ 36 անգործ մարդկանցից 13-ը աշակերտներ կամ ուսանողներ են, 16-ը թոշակառու, 7-ը չէին աշխատում այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Էրպի լ'Արլեզիեն
Էրպի լ'Արլեզիեն (Herpy-l'Arlésienne), համայնք Ֆրանսիայի Շամպայն-Արդեն մարզի Արդեններ գավառում ։
Բնակչությունը 2008 թվականի դրությամբ կազմում է 192 մարդ, բնակչության խտությունը` 18.05 մարդ/կմ²։ Բնակավայրը զբաղեցնում է 10.64 կմ² տարածք։
Աշխարհագրություն
Գտնվում է Փարիզ քաղաքից 155 կմ հյուսիս-արևելք, Շալոն ան Շամպայն քաղաքից 65 կմ հյուսիս, Շառլվիլ Մեզիեր քաղաքից 50 կմ հարավ-արևմուտք։
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 136 աշխատունակ (15-64 տարեկան) բնակիչ, որոնցից ակտիվ էին 110-ը, իսկ ոչ ակտիվները` 26։ Ակտիվության ցուցանիշը կազմում է 80,9 %։ 110 աշխատունակ մարդկանցից աշխատել է 98 անձ (58 տղամարդ և 40 կին)։ Գործազուրկ են եղել 12 անձ (4 տղամարդ և 8 կին)։ 26 անաշխատունակներից 8-ը եղել են աշակերտներ կամ ուսանողներ, 13-ը` թոշակառուներ, իսկ 5-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Կնյագինինսկի շրջան
Կնյագինինսկի շրջան (Княгининский район), մունիցիպալ շրջան Ռուսաստանի Դաշնության Նիժնի Նովգորոդի մարզում։
Ստեղծվել է 1929 թվականին։ Վարչական կենտրոնը՝ Կնյագինինո ։
Աշխարհագրություն
Շրջանի տարածքի մակերեսը կազմում է 769 կմ²։
Բնակչություն
2010 թվականի մարդահամարի արդյունքներով շրջանում բնակվում էր 11919 մարդ։ Բնակչության խտությունը կազմում էր 15,5 մարդ/կմ²։
Արտաքին հղումներ
Կատեգորիա:Նիժնի Նովգորոդի մարզ Կատեգորիա:Ռուսաստանի շրջաններ ըստ դաշնային սուբյեկտների
Սեն Բերնար (Էն)
Սեն Բերնար (Saint-Bernard), կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Տրևու կանտոնի կազմի մեջ։ Կոմունայի օկրուգը Բուրկ ան Բրեսն է։
Կոմունայի կոդը՝ 01339։
Աշխարհագրություն
Կոմունան Փարիզ քաղաքից գտնվում է 370 կմ հարավ-արևելք, դեպի հյուսիս-արևմուտք՝ Լիոն քաղաք, 24 կմ է և 55 կմ հարավ-արևմուտք Բուրկ ան Բրեսից ։
Կոմունայի տարածքում հոսում է Սոնա գետը։
Կլիմա
Կլիման ցամաքային է ՝ ցուրտ ձմեռներով և տաք ամառներով։ Անձրևներ լինում են հիմնականում ամռանը։
Բնակչություն
Կոմունայի բնակչությունը 2010 թվականին կազմել է 1375 մարդ։
Տնտեսություն
2010 թվականին աշխատունակ տարիքի (15-64 տարեկան) ունեցող 866 մարդկանցից 619-ը տնտեսապես ակտիվ են եղել, 247-ը `պասիվ (ակտիվության ցուցանիշը` 71,5% է, 1999 թվականին՝ 70,3%)։ 619 ակտիվ բնակիչներից աշխատել են 590-ը (313 տղամարդ, 277 կին), գործազուրկ է եղել 29 մարդ (13 տղամարդ և 16 կին)։ 247 պասիվներից 89 հոգի եղել են աշակերտ կամ ուսանող, 100-ը՝ թոշակառու, 58 պասիվ են եղել այլ պատճառներով ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր